Gondolatok az értékről:
DOBÓ ANDOR
A 2011. november 18-i „Tudomány és Érték” című konferenciára küldött levél

Kedves Csaba!

Felvetésedre itt küldöm néhány gondolatomat az értékről:

A tudományban általában azt az információt tekintjük értéknek, amely tárgyilagosan hű képet ad a valóságról, s hozzájárul a természet jelenségeinek, törvényeinek felismeréséhez, a matematika nyelvén való leírásához, ami által a kutató, az alkotó ember a társadalom javarész hasznos tevékenységet folytathat. 
Az értéknek vezérlő és szabályozó szerepe van az emberi élettevékenység rendszerében, egyben etikai és szimbolikai jelentősége is van. Az érték ismeretében hozzuk meg ítéletünket, mely lehet helyes és helytelen is. Ennek során kétféle hibát követhetünk el:  Az érték helyes, de helytelennek ítéljük meg. Az érték helytelen, de helyesnek fogadjuk el. 

Einstein speciális relativitáselmélete felépítésekor jó érték gyanánt valójában rossz, hibás posztulátumot fogadott el, amiből szerinte helyesnek vélt következtetésre jutott. Ebből adódóan a fizikai jelenségek nem úgy játszódnak le a valóságban, ahogyan ő matematikailag leírta.
Mondhatjuk úgy is, a tudomány terén etikai normát sértett; matematikailag megengedhetetlen lépéseket követett el. Mindezt én egzakt módon, a logika szabályait betartva, a Bolyai-féle hiperbolikus geometriára támaszkodva kimutattam, egyben megadtam azt a matematikai tárgyalási alapot is, amely már e téren helyes, biztosan jó és ellentmondásmentes eredményre vezet.
Ezáltal olyan új érték „termelődött”, amely megszüntette az egyre szaporodó paradoxonokat, az erőszakos belemagyarázásokat és a hibás állításokat.
Jó munkát, értékes gondolatokat, hasznos véleménycserét kívánok Nektek a most következő Filozófiai Vitakörön.

